钦定古今图书集成/明伦汇编/官常典/第077卷 > 乐安宣王范
## 钦定古今图书集成/明伦汇编/官常典/第077卷 > 乐安宣王范

按《魏书》本传：“乐安王范，泰常七年封。雅性沈厚，宽和
仁恕。世祖以长安形胜之地，非范莫可任者，乃拜范
都督五州诸军事、卫大将军、开府仪同三司、长安镇
都大将，高选才能以为僚佐。范谦恭惠下，推心抚纳，
百姓称之。时秦土新罹寇贼，流亡者相继，范请崇易
简之治，帝纳之。于是遂宽傜，与人休息。后刘洁之谋”，
范闻而不告。事发，因疾暴薨。